3.  การประกอบธุรกิจของแต่ละสายผลิตภัณฑ์

    1.  ลักษณะลิตภัณฑ์หรือบริการ

  บริษัทและบริษัทร่วมดำเนินธุรกิจพัฒนาที่ดินและจัดสร้างที่อยู่อาศัยให้กับผู้บริโภค
  โดยเน้นรูปแบบของโครงการหมู่บ้านจัดสรรเป็นหลัก
  ทั้งนี้บริษัทจะว่าจ้างผู้รับเหมาต่ออีกทอดหนึ่งให้ก่อสร้างบ้านตามแบบของบริษัทเองโดยการควบคุมและจัดส่งวิศวกรและสถาปนิกของบริษัทเข้าไปควบคุมและดำเนินการตรวจสอบให้เป็นไปตามรูปแบบมาตรฐานที่วางไว้

  รูปแบบของงานอีกประเภทหนึ่งคือการให้บริการด้านอื่น ๆ แก่ลูกค้าหลังการขาย เช่น
  การจัดสโมสร หมู่บ้าน สวนพักผ่อน สระว่ายน้ำ สนามเด็กเล่น ฯลฯ

  บริษัทและบริษัทร่วมมีโครงการพัฒนาอสังหาริมทรัพย์ที่กำลังดำเนินการ ณ วันที่ 31 ธันวาคม
  2543 ดังนี้

[TABLE]

2.  การตลาดและการแข่งขัน

3.2.1 การตลาด

1) กลยุทธ์ทางการตลาด

  สินค้า บริษัทเน้นในการพัฒนารูปแบบบ้าน การจัดวางพื้นที่ใช้สอยให้ตรงกับความต้อง
  การของกลุ่มลูกค้ากล่าวคือ ในกลุ่มลูกค้าระดับกลางที่ต้องการบ้านที่มีพื้นที่ใช้สอย 130-180 ตรม.
  ก็จะมีการพัฒนาการรูปแบบบ้านให้มีการใช้ประโยชน์ของพื้นที่ให้หลากหลาย เช่น
  เปลี่ยนแบบบ้านให้มีหน้าบ้านที่กว้างขึ้นเพื่อเพิ่มมุมมองไปยังหน้าบ้านที่จะมีพื้นที่เปิดโล่งมากกว่าด้านข้างของบ้านที่จะมีแนวกำแพงที่ใกล้กว่า
  ทำให้ได้ทัศนียภาพที่ดีในการอยู่อาศัย มุมมองจากภายนอกก็จะได้บ้านที่ดูใหญ่ขึ้น
  ใช้กระจกหน้าต่างบานสูงในห้องโถงและโถงบันได เพื่อให้บ้านดูสูงโปร่งไม่อึดอัด
  เพิ่มแสงสว่างเข้ามาในตัวบ้าน รวมถึงการเพิ่มขนาดของห้องนอนใหญ่ที่จะทำให้จัดพื้นที่ต่างๆ
  ได้อย่างลงตัว มีส่วนนั่งเล่นในห้องนอนใหญ่เหมือนบ้านขนาดใหญ่
  และเพิ่มพื้นที่ของห้องน้ำในตัวห้องนอนใหญ่ได้
  สำหรับกลุ่มลูกค้าระดับบนที่ต้องการบ้านที่มีพื้นที่ใช้สอยตั้งแต่ 180 ตรม. ขึ้นไป
  บริษัทก็พัฒนาในเรื่องของการจัดพื้นที่ภายในโดยเพิ่มส่วนของห้องนั่งเล่นให้ใหญ่ขึ้น
  เพื่อให้สมาชิกในบ้านมีกิจกรรมร่วมกันมากขึ้น เพิ่มพื้นที่ห้องทำงาน(หรือดัดแปลงเป็นห้องสมุด
  ห้องทำการบ้าน)
  เพิ่มจุดต่อสายโทรศัพท์และปลั๊กไฟเพื่อให้สามารถติดตั้งเครื่องคอมพิวเตอร์และต่อเชื่อมโทรศัพท์เพื่อเข้าสู่อินเตอร์เน็ตได้อย่างสะดวก
  โดยลดขนาดของห้องรับแขกและโถงทางเข้า
  เพื่อให้สมาชิกใช้พื้นที่ในบ้านได้อย่างมีอรรถประโยชน์
  ในส่วนของภายนอกได้มีการตกแต่งตัวบ้านให้มีความสวยงาม เช่น มีการใช้สี TWO TONE หรือ
  TRIPLE TONE ในสไตล์ Contemporary
  เพื่อให้ดูมีความร่วมสมัยและไม่ล้าสมัยเมื่อเวลาผ่านไป
  หรือการเลือกใช้กระเบื้องที่มีสีสรรติดผนังนอกบ้านแทนการใช้สีทาบ้าน
  ทำให้ผนังมีลวดลายดูน่ามอง, การเพิ่มขนาดเสาคู่หน้าบ้านให้มีรูปทรงที่สูงและใหญ่
  เพื่อให้บ้านดูมีขนาดใหญ่ขึ้นมีความโอ่โถงก่อให้เกิดความสง่างามของตัวบ้าน

  ขนาดของที่ดิน
  จากเดิมที่ขนาดของตัวบ้านจะมีขนาดใกล้เคียงกับขนาดของที่ดินเมื่อราคาที่ดินได้ตกลงมา

  ในระดับหนึ่ง
  การเพิ่มขนาดที่ดินโดยขยายพื้นที่ด้านข้างของบ้านให้กว้างและลึกขึ้นทำให้ผู้อยู่อาศัยรู้สึกสบายขึ้นมีพื้นที่ว่างมากขึ้นก่อให้เกิดกิจกรรมนอกบ้านมากขึ้น
  สามารถจัดสวน ทำลานวิ่งเล่น หรือทำซุ้มนั่งเล่น
  ทำเลรูปแบบในการซื้อที่เพื่อทำโครงการของบริษัท คือต้องอยู่ใกล้กับสาธารณูปโภคของรัฐ เช่น
  ถนนสายหลัก ถนนวงแหวน ทางด่วน และอยู่ใกล้เมือง ในรัศมีประมาณ 20 กิโลเมตร
  ซึ่งลูกบ้านสามารถเดินทางเข้าเมืองได้ภายในไม่เกิน 1 ชม.
  และกระจายทำเลออกไปในทุกทิศเพื่อให้ครอบคลุมกลุ่มลูกค้าทั่วกรุงเทพและปริมณฑลเดิม

  ราคา บริษัทจะมีนโยบายการตั้งราคาที่ให้ความคุ้มค่ากับผู้บริโภค
  โดยเน้นในเรื่องของทำเลที่ใกล้กว่า รูป

  แบบบ้านที่ให้ประโยชน์มากกว่า รวมถึงความพร้อมระบบสาธารณูปโภคของโครงการ
  โครงการที่อยู่ในระดับเดียวกัน
  บริษัทจะตั้งราคาไว้ต่ำกว่าคู่แข่งขันแต่จะสูงกว่าหรือใกล้เคียงกันกับโครงการที่มีคุณภาพใกล้เคียงกัน

  2) การจำหน่ายและช่องทางการจำหน่าย

  บริษัทมีรูปแบบการจัดจำหน่าย แบบ Counter Sale คือทำการโฆษณาประชาสัมพันธ์ผ่านสื่อต่างๆ
  และให้ผู้มุ่งหวังเดินทางมาชมบ้านตัวอย่างได้ที่สถานที่จริง (ที่ตั้งโครงการ)
  พนักงานขายจะทำหน้าที่อธิบายรายละเอียด และ
  พาลูกชมบ้านตัวอย่างรวมทั้งปิดการขายข้อได้เปรียบของบริษัทเมื่อเปรียบเทียบกับคู่แข่งอื่นๆ คือ
  มีจำนวนโครงการมาก และดำเนินกิจการมานานกว่า 10 ปี
  จึงมีลูกค้าเก่าเข้ามาซื้อใหม่อย่างต่อเนื่องประกอบกับการทำ Promotion ทุกๆ
  ครั้งจะมีการเก็บรายละเอียดจากผู้เข้าชมโครงการนำมาจัดทำฐานข้อมูลขนาดใหญ่
  ดังนั้นเมื่อมีการจัด Promotion ครั้งใหม่ บริษัทจึงสามารถส่งข้อมูลให้ลูกค้าได้อย่างทั่วถึง
  และใช้งบประมาณที่น้อยลง

  นอกจากนี้บริษัทยังใช้ระบบ Member get member
  มาใช้โดยให้ลูกค้าหรือผู้ที่เข้าชมโครงการแนะนำเพื่อนหรือญาติมาซื้อก็จะมีผลประโยชน์แบ่งให้ตามความเหมาะสม
  ซึ่งที่ผ่านมาก็ได้ผลพอสมควรบริษัทได้เพิ่มช่องทางการจำหน่าย
  เพื่อให้เข้าถึงผู้บริโภคโดยตรงสำหรับสินค้า เช่น ทาวน์เฮ้าส์ มีการจัด Booth แสดงสินค้า
  การให้รายละเอียดสินค้า ณ สถานที่ต่าง ๆ ที่เกี่ยวข้องกับกลุ่มเป้าหมาย เช่น
  ร่วมกับสถาบันการเงิน, ห้างสรรพสินค้า เป็นต้น
  รวมทั้งบริษัทได้เพิ่มช่องทางการให้รายละเอียดสินค้า / ขยายกลุ่มฐานลุกค้าในสื่อ Internet
  เพื่อเป็นการสร้างภาพพจน์และให้ความรู้รายละเอียดของบริษัท, โครงการต่าง ๆ
  ของบริษัทได้มากขึ้นและรวดเร็ว

3.2.2 การแข่งขัน

  1) สถานการณ์ที่อยู่อาศัยปี 2543

  [] สถานการณ์ที่อยู่อาศัยในปี 2543 พบว่าที่อยู่อาศัยจดทะเบียนในระหว่างปี 2543
  ค่อนข้างจะทรงตัวโดยลดลงจากปี 2542 เพียงเล็กน้อยคิดเป็นอัตราร้อยละ 4.33
  โดยในขณะที่ที่อยู่อาศัยโดยการสร้างเองเพิ่มขึ้นในอัตราร้อยละ 16.90
  ที่อยู่อาศัยโดยการจัดสรรลดลงร้อยละ 22.60 และถ้าพิจารณาตามประเภทที่อยู่อาศัยได้แก่
  บ้านเดี่ยวสร้างเอง บ้านเดี่ยวจัดสรร ทาวน์เฮ้าส์ อาคารชุด พบว่า

-   []ปริมาณบ้านเดี่ยวสร้างเองในปี 2543 มีอัตราการเติบโตที่ดีตลอด 3 ไตรมาส

-   ปริมาณอาคารชุดลดลงอย่างต่อเนื่องจากปี 2542 แต่กลับขยับขึ้นในไตรมาสที่ 3
    ซึ่งอาจเนื่องมาจาก

  อัตราดอกเบี้ยเงินกู้ที่ลดลงอย่างมากในไตรมาส 3
  และมาตรการขยายวงเงินกู้หลักของธนาคารอาคารสงเคราะห์จาก 750,000 บาท เป็น
  1,000,000 บาท และได้ลดลงอีกครั้งในไตรมาสที่ 4

-   บ้านเดี่ยวจัดสรรฟื้นตัวอย่างต่อเนื่องจากปี 2542
    ในอัตราที่สูงจนมีปริมาณใกล้เคียงกับตลาดอาคารชุด

  และมีปริมาณมากกว่าอาคารทาวน์เฮ้าส์อย่างมาก
  เนื่องจากราคาที่ดินมีราคาถูกลงและกำลังซื้อในหมู่ชนชั้นกลางได้รับผลกระทบน้อยกว่า
  ประกอบกับการเร่งปล่อยสินเชื่อของสถาบันการเงินนอกเหนือจากอัตราดอกเบี้ยเงินกู้ที่ต่ำสุดในรอบหลายปี
  ทำให้บ้านเดี่ยวจัดสรรมีการขยายตัวขึ้น

-   ทาวน์เฮ้าส์ค่อนข้างทรงตัวเนื่องจากในช่วง 2-3
    ปีก่อนผู้ประกอบการได้เร่งขายบ้านค้างสต๊อคไปหมด

  แล้ว และไม่มีโครงการเปิดตัวใหม่
  แม้ว่าจะมีทาวน์เฮ้าส์ในตลาดบ้านมือสองโดยเฉพาะอย่างยิ่งทาวน์

  เฮ้าส์ราคาถูกเหลืออยู่จำนวนมากก็ตาม
  ซึ่งสะท้อนให้เห็นว่าทาวน์เฮ้าส์เหล่านี้มีปริมาณมากเกินความ

  ต้องการจริง ๆ

ตารางแสดงจำนวนที่อยู่อาศัยที่เปิดตัวใหม่

  ---------------- -------- -------- -------- -------------- --------- ---------
  ประเภท           จำนวน                      การเปลี่ยนแปลง             

                   2541     2542     2543     2541           2542      2543

  บ้านเดี่ยว          199      404      1,631    96.5%          103.0%    303.7%

  ทาวน์เฮ้าส์         272      208      1,399    94.7%          (23.5%)   572.6%

  อาคารชุด          -        60       -        (100.0%)       60.0%     0%

  อื่น ๆ             600      685      10       (73.1%)        14.2%     (98.5%)

  รวม              1,071    1,357    3,040    (94.7%)        (26.7%)   124.0%
  ---------------- -------- -------- -------- -------------- --------- ---------

  ด้านการเสนอขายที่อยู่อาศัย พบว่ามีโครงการที่อยู่อาศัยเปิดตัวใหม่ที่เปิดตัวใหม่ในปี 2543 ทั้งสิ้น

  3,040 หน่วย โดยเป็นการเปิดขายโครงการประเภทบ้านเดี่ยวจำนวน 1,631 หน่วย
  และทาวน์เฮ้าส์ จำนวน 1,399 หน่วย คิดเป็นอัตราส่วนร้อยละ 58 และ 41
  ของปริมาณที่เปิดตัวทั้งหมด ตามลำดับ ซึ่งมีอัตราการขยายตัวจากปีก่อนร้อยละ 304
  สำหรับบ้านเดี่ยว และร้อยละ 573 สำหรับทาวน์เฮ้าส์ จะเห็นว่าสถานการณ์การตลาดในปี 2543
  มีการขยายตัวอย่างต่อเนื่องจากปี 2542
  โดยเฉพาะอย่างยิ่งโครงการประเภททาวน์เฮ้าส์ที่มีการเปิดตัวโครงการจำนวนมากจนกระทั่งมีปริมาณสูงกว่าบ้านเดี่ยวที่เริ่มมีการขยายตัวตั้งแต่
  2542 แล้ว
  ทั้งนี้เนื่องมาจากผู้ประกอบการที่ปรับโครงสร้างหนี้แล้วเสร็จได้ทะยอยเปิดตัวโครงการเข้าสู่ตลาด
  ซึ่งส่วนใหญ่จะเป็นผู้ประกอบการขนาดกลางและขนาดใหญ่
  ด้านระดับราคาที่มีปริมาณการเปิดขายมากที่สุดคือช่วงระดับราคา 3.1 – 9.0 แสนบาทต่อหน่วย
  รองลงมาคือช่วงระดับราคา 0.9 – 2.0 ล้านบาท

ตารางแสดงจำนวนที่อยู่อาศัยที่เปิดขายตามระดับราคาต่าง ๆ

  --------------------- -------- -------- -------- -------------- --------- ---------
  ราคา/หน่วย             จำนวน                      การเปลี่ยนแปลง             
                        (หน่วย)                                              

  (บาท)                 2541     2542     2543     2541           2542      2543

  <300,000              -        500      -        n/a            n/a       0%

  300,001-900,000       964      226      1,216    n/a            (76.6%)   438.1%

  900}001-2,000,000     107      306      292      n/a            186.0%    (4.6%)

  2,000,001-3,000,000   -        179      660      n/a            n/a       268.7%

  >3,000,000            -        146      872      n/a            n/a       497.2%

  รวม                   1,071    1,357    3,040    n/a            26.7%     124.0%
  --------------------- -------- -------- -------- -------------- --------- ---------

  ด้านการตลาดในปี 2543
  ผู้ประกอบการยังคงใช้กลยุทธ์ด้านราคาในการทำการตลาดอยู่อย่างต่อเนื่องจากปีก่อน ๆ
  แต่สถานการณ์ไม่รุนแรงเหมือนเดิม
  เนื่องจากต้นทุนค่าก่อสร้างสูงขึ้นดังนั้นผู้ประกอบการจึงหันมาเน้นการสร้างความแตกต่างในตัวสินค้า
  และสร้างความมั่นใจให้กับลูกค้ามากกว่า
  โดยผู้ประกอบการรายใหญ่ยังคงมีการเสนอขายอยู่อย่างต่อเนื่อง ได้แก่ บมจ.แลนด์ แอนด์ เฮ้าส์
  บมจ.ควอลิตี้เฮ้าส์ บมจ.พร็อเพอร์ตี้ เพอร์เฟค
  นอกจากนี้ผู้ประกอบการที่ปรับโครงสร้างหนี้แล้วเสร็จได้เริ่มเปิดขาย ได้แก่ บมจ.แผ่นดินทอง
  พร็อพเพอร์ตี้ โดยช่องทางการจำหน่ายเน้นการโฆษณาทางหนังสือพิมพ์

2) แนวโน้มการเจริญเติบโตและการพัฒนาที่อยู่อาศัย

  แนวโน้มที่อยู่อาศัยในปี 2544 โดยรวมคาดว่าจะทรงตัวหรือฟื้นตัวขึ้นเล็กน้อย
  โดยจะมีจำนวนที่อยู่อาศัยที่จดทะเบียนและเสนอขายประมาณ 32,000 หน่วย และ 2,000 –
  3,000 หน่วยต่อปี ตามลำดับ เนื่องจากภาวะเศรษฐกิจโดยรวมยังไม่มีแนวโน้มจะดีขึ้น
  โดยมีการคาดการณ์ว่าเศรษฐกิจจะมีการขยายตัวประมาณร้อยละ 3-4.5 ชะลอตัวลงจากปี 2543
  และอัตราเงินเฟ้อราคาขายมีแนวโน้มขยายตัวสูงขึ้นเป็นร้อยละ 2-3
  ทั้งนี้เนื่องจากผลกระทบของราคาน้ำมันที่สูงขึ้น ค่าเงินบาทที่อ่อนตัว
  รวมถึงการปรับเพิ่มภาษีมูลค่าเพิ่มที่จะมีขึ้นในช่วงปลายปี
  ทำให้ผู้บริโภคยังคงไม่มีกำลังซื้อเนื่องจากยังไม่มีความเชื่อมั่น

  สภาพคล่องทางการเงินในระบบยังคงอยู่ในระดับสูง
  และอัตราดอกเบี้ยมีแนวโน้มทรงตัวในระดับต่ำ ซึ่งเอื้ออำนวยต่อผู้บริโภค
  แต่ปัญหาหนี้สินที่ไม่ก่อให้เกิดรายได้ (NPL)
  ยังคงเป็นปัญหาสำคัญของระบบสถาบันการเงินที่ต้องใช้เวลาในการแก้ไข
  ยังคงเป็นปัจจัยสำคัญต่อการฟื้นตัวของเศรษฐกิจ
  นอกจากเหนือจากปริมาณที่อยู่อาศัยที่มีจำนวนมากในตลาดบ้านมือสอง

  ด้านการตลาดผู้ประกอบการยังคงแข่งขันด้านราคาเป็นหลัก
  โดยคงระดับราคาเดิมแม้ว่ามีต้นทุนสูงขึ้น ในขณะเดียวกันก็มุ่งเน้นความแตกต่างจากคู่แข่ง
  ความคุ้มค่าของโครงการ การออกแบบบ้านที่มีความเรียบง่ายเน้นประโยชน์ใช้สอยที่คุ้มค่า
  เพื่อให้ผู้บริโภคได้รับประโยชน์สูงสุด
  และที่สำคัญยังคงเน้นภาพพจน์ความเชื่อถือได้ของผู้ประกอบการ

1.  การจัดหาผลิตภัณฑ์หรือบริการ

  3.3.1 ข้อมูลเกี่ยวกับวัตถุดิบ

  วัตถุดิบหลักของบริษัทก็คือที่ดินและวัสดุก่อสร้างซึ่งที่ดินนั้นเป็นวัตถุดิบที่มีความสำคัญอย่างมากต่อการพัฒนาโครงการ
  ซึ่งบริษัทจะให้ความสำคัญต่อการจัดซื้อที่ดินเป็นอย่างมาก
  โดยปัจจัยที่จะนำมาพิจารณาในการซื้อที่ดิน ได้แก่ ทำเล ระบบสาธารณูปโภคของรัฐ
  โดยบริษัทจะมีการติดต่อซื้อที่ดินจากเจ้าของที่ดินโดยตรงและผ่านนายหน้าค่าที่ดิน

  วัสดุก่อสร้าง ส่วนใหญ่แล้วผู้รับเหมาที่ทางบริษัทว่าจ้างจะเป็นผู้จัดหาซื้อเอง
  ยกเว้นวัสดุบางชนิดที่ต้องใช้ปริมาณมากและไม่มีความแตกต่างหรือหลากหลายขนาด รุ่น สี ฯลฯ
  มากนัก รวมถึงวัสดุที่มีราคาแพงบริษัทจะสั่งซื้อเอง
  ทั้งนี้เพื่ออำนวยความสะดวกและลดภาระผู้รับเหมา
  นอกจากนี้วัสดุที่บริษัทสั่งซื้อส่วนใหญ่มักจะใช้ในขั้นตอนการก่อสร้างที่สามารถแยกจากขั้นตอนการทำงานของผู้รับเหมาได้อย่างชัดเจน
  เช่น เสาเข็ม
  ซึ่งมีการสั่งซื้อเสาเข็มเองยังช่วยให้บริษัทสามารถควบคุมงานก่อสร้างของผู้รับเหมาได้ด้วย

วัสดุก่อสร้างที่บริษัทสั่งซื้อเอง เช่น

+--------------+-------------------------------------------------------+
| วัสดุ          | แหล่งที่ซื้อ                                               |
+--------------+-------------------------------------------------------+
| เสาเข็ม       | บริษัท ทวีคูณ คอนกรีต จำกัด / บริษัท สามปอ คอนกรีต จำกัด /      |
|              |                                                       |
|              | บริษัท สินอุดม คอนกรีต จำกัด                                |
+--------------+-------------------------------------------------------+
| ถังบำบัดน้ำเสีย  | บริษัท เอ็นเทค จำกัด                                      |
+--------------+-------------------------------------------------------+
| หินแกรนิต      | บริษัท ไทยวิศวการแกรนิต จำกัด                              |
+--------------+-------------------------------------------------------+

  บริษัทไม่มีการซื้อวัตถุดิบรายใดรายหนึ่งเกินร้อยละ 30 ของมูลค่าการซื้อวัตถุดิบทั้งหมดในช่วง 3
  ปีติดต่อกัน

 ดัชนีราคาวัสดุก่อสร้างที่สำคัญย้อนหลัง 5 ปี

+--------------+--------------+-------------+-----------+-------------+
| ปี            | ดัชนีรวม       | ผลิตภัณฑ์      | ผลิตภัณฑ์    | เครื่อง       |
|              |              |             |           |             |
|              | วัสดุก่อสร้าง    | ซีเมนต์       | เหล็ก      | สุขภัณฑ์       |
+--------------+--------------+-------------+-----------+-------------+
| 2542         | 119.8        | 146.1       | 111       | 105.6       |
+--------------+--------------+-------------+-----------+-------------+
| 2541         | 125.6        | 141.7       | 132.4     | 110.6       |
+--------------+--------------+-------------+-----------+-------------+
| 2540         | 106.5        | 107.8       | 105.9     | 105.4       |
+--------------+--------------+-------------+-----------+-------------+
| 2539         | 101.2        | 100.9       | 96.6      | 102.6       |
+--------------+--------------+-------------+-----------+-------------+
| 2538         | 100          | 100         | 100       | 100         |
+--------------+--------------+-------------+-----------+-------------+

3.3.2 ขั้นตอนและเทคโนโลยีการผลิต

  ในด้านการผลิต บริษัทไม่มีข้อจำกัดในการผลิต
  เนื่องจากบริษัทใช้วิธีการก่อสร้างโดยจ้างผู้รับเหมาก่อสร้างทั้งหมด
  การจัดหาผู้รับเหมาจะเป็นผู้รับเหมาขนาดกลาง
  เพื่อให้งานที่แต่ละผู้รับเหมารับผิดชอบมีความสมดุลกับขนาดและเงินลงทุน
  แต่เพื่อให้ได้บ้านที่มีคุณภาพเป็นไปตามมาตรฐานที่บริษัทกำหนด ดังนั้น
  การดำเนินขั้นตอนการก่อสร้าง
  บริษัทจะใช้ความระมัดระวังเป็นพิเศษตั้งแต่การคัดเลือกผู้รับเหมาที่มีความชำนาญและมีความพร้อมในการลงทุน
  และระหว่างก่อสร้าง
  บริษัทก็มีทีมงานวิศวกรและโฟร์แมนควบคุมงานก่อสร้างให้เป็นไปตามมาตรฐานทุกขั้นตอน
  มีหน่วยงานควบคุมมาตรฐานกลางที่จะคอยดูแลรักษามาตรฐานการก่อสร้างของทุกโครงการ
  มีการจัดฝึกอบรมให้กับทั้งทีมงานวิศวกร โฟร์แมนของบริษัท และของผู้รับเหมา
  มีการจัดทำคู่มือการก่อสร้าง
  และขั้นตอนการตรวจสอบงานก่อสร้างให้กับทีมงานของบริษัทและผู้รับเหมา

  ปัจจุบันบริษัทมีวิศวกรและโฟร์แมนเพื่อควบคุมงานก่อสร้างทั้งสิ้น 7 คน และ 19 คน ตามลำดับ
  ซึ่งเพียงพอต่อปริมาณงานของบริษัท และไม่มีข้อจำกัดในการขยาย
  เนื่องจากแรงงานดังกล่าวไม่ขาดแคลน

  3.4 งานที่ยังไม่ได้ส่งมอบ -ไม่มี-